**Ο ήχος του Βελγίου**

Σκηνοθεσία: Jozef Devillé  
Έτος: 2012  
Χώρα: Βέλγιο  
Διάρκεια: 85 min.  
Πρωτότυπη γλώσσα: Ολλανδικά, Γαλλικά, Αγγλικά  
Ιστοσελίδα: [http://www.tsob.be](http://www.tsob.be/)  
Παραγωγοί: Steven Dhoedt, Gert Van Berckelaer

***Οι Βέλγοι “δουλεύουν σκληρά αλλά διασκεδάζουν περισσότερο”. Ένας clubber διασχίζει την συναρπαστική αλλά μυστηριώδη βελγική club σκηνή, από τα Decap όργανα της δεκαετίας του '20 μέχρι την hardcore μουσική της δεκαετίας του '90, μέσω της popcorn μουσικής των '60s και του New Beat των '80s, στο δρόμο προς την παγκόσμια κυριαρχία. Μία χώρα που έγινε club καί δεν το μετάνιωσε στιγμή!***  
  
Θα αναρωτιόταν κανείς τι ενδιαφέρον μπορεί να έχει ένα ντοκιμαντέρ για την βέλγικη μουσική. Με πρώτη ματιά, κανένα απολύτως. Το Βέλγιο δεν είναι τίποτ’ άλλο από σοκολάτα, τηγανιτές πατάτες και τον Manneken Pis. Μέγα λάθος! Οι Βέλγοι, όπως δηλώνουν στην ταινία: “Δουλεύουν πολύ, αλλά διασκεδάζουν ακόμα περισσότερο”. Καλωσήρθατε λοιπόν σε ένα ανεπανάληπτο ταξίδι, μέσα από στην αυθεντική, αξεπέραστη κουλτούρα του βέλγικου clubbing. Η ταινία ξεκινά το 1815, με την μάχη του Βατερλώ (σε έντονους ρυθμούς), και αποκαλύπτει την βασική ανάγκη των Βέλγων να χορεύουν μέχρι την αυγή. Βλέπουμε όλα τα κλαμπ, τα είδη και τις σκηνές στο ξεκίνημά τους, γνωρίζοντας ότι κάποια από αυτά θα κατακτήσουν αργότερα τον κόσμο. Μπες στους φλαμανδικούς ρυθμούς, χόρεψε με τα Decap όργανα στις πίστες και στα μπαρ του 1940. Άκουσε την popcorn μουσική του ’60 (μια σπιτική σόουλ από το Βορρά), ανακάλυψε τους Front 242 και την επανάσταση του New Beat, την αναγέννηση της τοπικής τέκνο σκηνής (η οποία επηρέασε την αντίστοιχη αγγλική σκηνή) και την ανάπτυξη της εθνικής Hardcore. Είναι συναρπαστικό! Μία μοναδική ευκαρία να δεί κανείς το Βέλγιο από ένα τελείως διαφορετικό πρίσμα.

Αυτή η δράση έχει σχεδιαστεί σε συνεργασία με το διεθνές φεστιβάλ μουσικών ντοκιμαντέρ, In-Edit Greece.